Branford Marsalis

Branford Marsalis (født 26. august 1960 i Breaux Bridge i Louisiana) er en amerikansk saksofonist.

Branford Marsalis begynte sin karriere tidlig på 1980-tallet i Art Blakey's big band, Clark Terry, og Blakey's Jazz Messengers. Fra 1982 til 1985 spilte han i gruppen til broren Wynton Marsalis. Han sluttet der for å spille i bandet til Sting. Blant annet stod han og Sting sammen med Phil Collins på scenen, i forbindelse med Live Aid i 1985. Han er med på minst 3 av Stings album, og for eksempel spiller han saksofonsoloen i hiten «Englishman in New York». 

I 1986 started Marsalis sin egen gruppe. Fra 1992 til 1995 var han sjefsdirigent i Tonight Show med Jay Leno. Han startet en gruppe kalt Buckshot LeFonque som skulle kombinere jazz med rhythm and blues, hiphop og rock. På tidlig 1990-tall, hadde Marsalis en rekke gjesteopptredener med Grateful Dead. Han var saksofonisten i Shanices 1992-hit «I Love Your Smile». I andre havpart av sangen har han et soloparti, og Shanice roper «Blow, Branford, Blow». Han var også på turné med Miles Davis i et av Davis' siste band. 

Branford Marsalis har spilt i en del filmer, først i 1987, i Kast mamma av toget, med Danny DeVito og Billy Crystal. Han har også komponert musikk til noen filmer og TV-serier.

Sammen med Harry Connick jr. og Habitat for Humanity er Branford Marsalis med på et prosjekt for å hjelpe å gjenoppbygge New Orleans. Marsalis og Connick kom med ideen om å starte en Musicians' Village, for å bringe musikere tilbake til New Orleans etter orkanen Katrina. Dette prosjektet er det største gjenoppbyggingsprosjektet i New Orleans etter orkanen til dags dato (februar 2007). Han har startet plateselskapet Marsalis Music.

Marsalis har fem brødre. tre av brødrene hans er jazzmusikere. Deres far er jazzpianisten Ellis Marsalis jr.. 

 Referanser 

 Eksterne lenker 



Kategori:Jazzsaksofonister fra USA
Kategori:Skuespillere fra USA
Kategori:Personer fra Saint Martin Parish